[{"text_idx": "#000001", "text": "Pwy sy\u2019n dod i Steddfod eleni?"}, {"text_idx": "#000002", "text": "Mae Hacio\u2019r Iaith ar y maes yn cynyddu bob blwyddyn. Cymuned agored o bobl proffesiynol ac amatur yw Hacio\u2019r Iaith sydd yn trin a thrafod sut mae\u2019r iaith yn cael ei ddefnyddio gyda thechnoleg a pha fath o hwyl sydd yn bosib yn y maes/meysydd."}, {"text_idx": "#000003", "text": "Enw lleoliad Hacio\u2019r Iaith eleni ar y maes fydd rhywle o\u2019r enw \u2018M@es\u2019 (map o\u2019r maes ar y ffordd). Bydd yr hwyl yn dechrau pob dydd o 2YH ymlaen gan gynnwys sesiynau ymarferol, trafodaethau/dadleuon, cyflwyniadau a gweithdai."}, {"text_idx": "#000004", "text": "Mae Aled Powell a finnau yn wirfoddoli i gydlynu\u2019r peth ond rydym ni\u2019n dibynnu arnoch chi yn llwyr i redeg sesiynau diddorol, addysgol, hwyl, profoclyd. Yn enwedig:"}, {"text_idx": "#000006", "text": "Rydym ni\u2019n chwilio am bobl i gymryd cyfrifoldeb dros sesiwn yn enwedig sesiynau ymarferol neu \u2018gyflwyniadau\u2019. Rydym ni\u2019n awyddus i gael mewnbwn mor eang a\u0302 phosib yn enwedig os ydych chi\u2019n ymddiddori yn y defnydd o\u2019r we/digidol yn Gymraeg mewn maes penodol (theatr, llenyddiaeth, ymgyrchu, newyddion lleol, ...)."}, {"text_idx": "#000007", "text": "Os ydych chi\u2019n methu meddwl am rywbeth penodol, dewch i\u2019r lle a dwedwch helo wrth rhywun! A chymerwch rhan rhywsut! Mae croeso cynnes i bawb."}, {"text_idx": "#000009", "text": "Ewch i\u2019r amserlen drafft ar wici Hedyn. Mae modd golygu\u2019r dudalen os oes gyda chi syniad/unrhyw beth i\u2019w ychwanegu."}, {"text_idx": "#000011", "text": "Erbyn hyn mae lot mwy o sefydliadau yn cynnal digwyddiadau am dechnoleg a\u2019r Gymraeg ar y maes. Felly rydym ni\u2019n gallu rhoi pwyslais ar bethau HWYL, doniol, arbrofol a DIY yn Hacio\u2019r Iaith yn hytrach na pholisi, strategaethau di-ri a\u2019r math yna o agenda sydd ar gael yn llefydd eraill. Does dim rheolau yma ond dw i\u2019n siw\u0302r eich bod chi\u2019n gwybod beth dw i\u2019n meddwl. Mae croeso mawr i swyddogion, gweinidogion, ayyb wrth gwrs ond byddwch yn barod i wisgo het wahanol! \ud83d\ude42"}, {"text_idx": "#000012", "text": "Gyda llaw bob bore cyn sesiynau Hacio\u2019r Iaith bydd \u2018syrjeris\u2019 yn yr un lle gyda Chymunedau 2.0 pan fydd unrhywun (UNRHYWUN) yn gallu galw heibio a gofyn am wers am ddim: fideo ar-lein, WordPress, Twitter, sgiliau cyfrifiadurol ac ati. Dewch gyda rhywun o\u2019ch teulu."}, {"text_idx": "#000017", "text": "Dw i wedi ychwanegu map gliciadwy o\u2019r maes i\u2019r cofnod blog."}, {"text_idx": "#000018", "text": "\u201cJyst ar o\u0302l y fynedfa, gyferbyn a\u0302 Threlars Ifor Williams\u201d."}, {"text_idx": "#000019", "text": "Mae mwy o bethau wedi cael eu cadarnhau ar yr amserlen gan gynnwys"}, {"text_idx": "#000020", "text": "sesiwn am Wicipedia a chynnwys agored ar ddydd Mercher\na chyflwyniad am ap e-ddarllenydd ar ddydd Mercher"}, {"text_idx": "#000021", "text": "Ond mae \u2018na ambell i slot gwag os ydych chi eisiau cael trafodaeth, gweithdy, cyflwyniad neu sesiwn o ryw fath."}]